jkorsvik/nowiki_second_scrape_merged huggingface dataset:
Geraldine Fitzgerald

Geraldine Fitzgerald (født 24. november 1913 i Dublin, død 17. juli 2005 i New York City) var en irsk-amerikansk skuespiller og medlem av American Theatre Hall of Fame.


== Liv og virke ==


=== Bakgrunn ===
Hennes far var katolikk og hennes mor var protestantisk som konverterte til katolisismen for å kunne gifte seg med faren hennes. Fitzgerald var en grandtante av skuespillerinnen Tara Fitzgerald, og en fetter av den britiske forfatteren Nevil Shute. Fitzgerald studerte kunst og skuespill ved Dublin School of Art og hun begynte sin skuespiller-karriere i 1932 med teater i hjemlandet før hun flyttet til London der hun studerte maleri ved Polytechnic School of Art.


=== Karriere ===
Fitzgerald ble raskt ansett som en av den britiske filmindustrien mest lovende unge utøvere og hennes mest suksessfulle film i denne perioden var The Mill on the Floss (1937) som var basert på boken med samme navn av den engelske forfatteren George Eliot. Fitzgerald oppnådde to betydelige suksesser i 1939. Hun ble nominert til Oscar for beste kvinnelige birolle for sin rolle som Isabella Linton i filmen Stormfulle høyder, og hun hadde en viktig rolle i Seier i mørket, og begge disse filmene var store suksesser på kino. I 1946 forlot Fitzgerald Hollywood der hun hadde bodd i mange år, for å reise til New York City hvor hun giftet seg med sin andre ektemann Stuart Scheftel, et barnebarn av Isidor Straus. Hun kom tilbake til Storbritannia for å filme So Evil My Love i 1948 og hun mottok sterke anmeldelser for hennes opptreden som en alkoholisert ekteskapsbryter. I 1951 dukket Fitzgerald i filmen The Late Edwina Black før hun vendte tilbake til Amerika. 
Fitzgerald opptrådte også hyppig på TV i serier som Alfred Hitchcock Presents, Robert Montgomery Presents, Naked City, St. Elsewhere og Cagney og Lacey. I 1983 spilte hun Rose Kennedy i mini-serien Kennedy. I 1986 spilte Fitzgerald i den kritikerroste CBS TV-filmen Circle of Violence og i 1987, spilte hun hovedrollen i TV-piloten Mabel og Max, (Barbra Streisand første TV-pilot produksjon ). Fitzgerald døde i en alder av 91 år i juli 2005 i New York City etter en lang kamp med Alzheimers sykdom. Fitzgerald fikk for sine skuespiller-prestasjoner tildelt en stjerne på Hollywood Walk of Fame.


== Filmografi i utvalg ==

1939 – Stormfulle høyder

1939 – Seier i mørket

1964 – Pantelåneren

1978 – Adjø apekatt

1981 – Arthur

1981 – Lovespell

1986 – Poltergeist II: Den andre siden

1988 – Arthur 2 on the Rocks


== Referanser ==


== Eksterne lenker ==
(en) Geraldine Fitzgerald på Internet Movie Database 
(sv) Geraldine Fitzgerald i Svensk Filmdatabas 
(da) Geraldine Fitzgerald på Filmdatabasen 
(da) Geraldine Fitzgerald på Scope 
(fr) Geraldine Fitzgerald på Allociné 
(en) Geraldine Fitzgerald på AllMovie 
(en) Geraldine Fitzgerald hos Turner Classic Movies 
(en) Geraldine Fitzgerald hos The Movie Database 
(en) Geraldine Fitzgerald hos Internet Broadway Database
Paul Huber

Paul Huber (født 17. februar 1918 i Sankt Gallen, død 25. februar 2001 i Sankt Gallen) var en sveitsisk komponist. Hubers Symphonic Music ble benyttet som pliktnummer i forbindelse med europamesterskapet for brassband i 1979.


== Referanser ==
Yngve Sandbuløkken

Yngve Sandbuløkken (født 28. april 1979) er en norsk fotballspiller og er keeper for Elverum. Han har tidligere spilt for Nybergsund-Trysil og Flisa. Han har per 2. juni 2011 spilt 33 adeccoligakamper for Nybergsund-Trysil.
Den 21. august 2011 brakk Sanbuløkken begge beina i høyre legg tvers av i en kollisjon med egen forsvarsspiller. Publikum hørte at beinet knakk helt opp til tribunen og han ble kjørt til sykehus.


== Referanser ==
Winge Reisebureau

Winge Reisebureau A/S (opprinnelig Winge & Co.s Reisebureau A/S) var et av Norges største reisebyråer. Det blei etablert i 1937, og utvida etter hvert virksomheten, dels gjennom eide filialer, dels gjennom franchisevirksomhet. Winge gikk i 1997 inn i den nye reisebyråkjeden VIA Travel. 
Winge hadde sitt hovedkontor i Karl Johans gate 33 (Magnus-gården) i Oslo. Det var et av de fem byråa som i 1939 stifta Den Norske Reisebyråforening. Det etablerte etter hvert filialkontorer ei rekke steder i landet, og også i utlandet.
Winge arrangerte pakketurer gjennom Prisma Tours, som de eide sammen med blant annet Bennett Reisebureau og Norges Statsbaner. De eide også 50 prosent av Informa Tours. Fra 1982 var Folkeferie en del av Winge-kjeden.
I 1991 overtok den svenske kjeden Nyman & Schultz AB Winges avdeling for forretningsreiser. I 1997 fusjonerte så resten av Winge med Flyspesialisten og NAF Reisebyrå til VIA Gruppen AS.I 1994–95 streika seks ansatte ved Winges kontor i Tromsø i rundt seks måneder, en av norgeshistorias lengste streiker. Streiken gjaldt de ansattes rett til valg av fagforening å organisere seg i.


== Referanser ==
Banco del Libro

Banco del Libro er en ideell organisasjon for utbredelse av barnelitteratur, med sete i Caracas, Venezuela
Banco del Libro startet i 1960 som en byttesentral for skolebøker, derav navnet Banco del Libro (Bokbanken), og har siden vokst til å omfatte alle former for lesefremmende aktivitet innen barnelitteratur. BdL er statlig finansiert med 25 % av sitt budsjett, og ønsker ikke å øke denne andelen, for å være uavhengige.
Organisasjonen har startet barnebokforalg, utgitt tidsskrift, etablert modellbibliotek og kompetansenettverk for skolebibliotek. De har Sør-Amerikas største ressurssenter for barnelitteratur, og er et veksthus for forskere, barnebokforfattere og illustratører. 


== Priser ==
1988 – IBBYs «Reading Promotion Award».
2003 – IFLAs «Cuust van Wesemael Award»
2007 – Litteraturpriset till Astrid Lindgrens minne.


== Eksterne lenker ==
Offisielt nettsted 
alma.se Pristagare 2007 Arkivert 18. mai 2011 hos Wayback Machine.
Tamerinstituttet

Tamerinstituttet (engelsk: Tamer Institute for Community Education, arabisk: مؤسسة تامر للتعليم المجتمعي) är en palestinsk organisasjon som driver utdannings- og litteraturfremmende prosjekt for barn og ungdom på Vestbredden og i Gaza. Instituttet ble etablert i 1989, og har sete i Ramallah. 
De driver forlag, utgir et barnetidsskrift, holder kurs for bibliotekarer, arrangerer skriveverksted og årlige lesekampanjer og gir bøker til bibliotek.
I 2009 mottok instituttet den store Litteraturpriset till Astrid Lindgrens minne.


== Eksterne lenker ==
Offisielt nettsted 
alma.se Pristagare 2009 Arkivert 18. mai 2011 hos Wayback Machine.
Mellsjön

Mellsjön er en innsjø i Offerdal i Krokom kommune, Jämtland, Sverige. Innsjøen har et overflateareal på 25,7 hektar, og en høyde på 365 meter over havet. Mellsjön har Västsjöån som viktigste tilløpskilde, og dreneres av Mellsjöån som leder vannet til Ångsjön.
Trykkstøt

Trykkstøt er en plutselig trykkendring eller bølge som oppstår når et fluid (vanligvis en væske, men noen ganger en gass) i bevegelse blir stanset eller raskt tvinges til å endre retning (endring i moment). Trykkstøt kan for eksempel oppstå når en ventil plutselig stenges ved utgangen av et rørsystem eller når en propp stenges i et badekar eller en utslagsvask.
Trykkbølgen kan forårsake store problemer, fra støy og vibrasjoner til rørkollaps eller sammenbrudd i en beholder. Det er mulig å redusere virkningene av trykkslag ved hjelp av for eksempel trykktanker. Et alternativ kan være å montere svinghjul på eventuelle pumper i systemet, slik vannstrømmen stanser sakte hvis pumpene bråstopper. I vannkraftverk bygges det svingekammer i tilknytning til tilløpstunnelen for å dempe trykkstøt når turbinen må kobles fra.
Mechanical Recipe (album)

Mechanical Recipe er et musikkalbum med Mecalimb, utgitt i 2009 av Mechanical Records. Dette er gruppas debutalbum.


== Sporliste ==
«Still Alive»
«In Tragedy»
«One Blood»
«Be Like Me»
«Fly Away»
«Broken Brain»
«Rise»
«Unspoken Words»
«Sacrifice for Life»
«Fighter»


== Band ==
Ole Olsen, gitar
Raymond Gammelsrud, vokal
Torben Svendsen, gitar
Dag Kopperud, bass
Marius Pettersen, trommer (Låt 1-7)
Hans Jacob Solberg, trommer (Låt 8-10)
Johnny Baardsen, bass (Låt 10)


== Eksterne lenker ==

(en) Mechanical Recipe (album) på Discogs
Warner Music Norway

Warner Music Norway er et norsk plateselskap som ble etablert 1. juli 1987. Selskapet er eid av Warner Music Group og jobber med utgivelselser fra Warner Bros, Atlantic, Rhino, Roadrunner Records, Elektra, Big Beat, Fueled By Ramen, Parlophone, Nonesuch, Beacuse Music med flere.Siden oppstart har selskapet jobbet med en rekke artister på kryss av flere sjangre, inkludert pop, rock, EDM og hiphop. I tillegg til at Warner Music Norway har en rekke lokalt signerte artister, distribuerer og jobber selskapet med internasjonale artister som Ed Sheeran, Bruno Mars, Iron Maiden, Bebe Rexha, David Guetta, Paramore, Matoma og Dua Lipa.
Warner Music kjøpte i 2013 opp deler av det tidligere plateselskapet EMI, underselskapet Parlophone Label Group. Dette tilførte selskapet en rekke lokale og internasjonale artister, blant annet Pink Floyd, Gorillaz, Deep Purple og Radiohead.
Warner Music Norway er et av Norges største plateselskaper, og regnes som en av «de tre store».


== Artister ==
Anne Grete Preus
Carnival Kids
Cezinando
Chris Holsten
Clairmont
Donkeyboy
Emilie Adams
Emilie Nicolas
Fay Wildhagen
Future Duper
Innertier
JCY
JIM
Julie Bergan
Kristian Kristensen
Madden
Marius Samuelsen
Morten Abel
Mugisho
Norah Benatia
Oslo Ess
Röyksopp
Seaweed Girls
Skinny Days
Susanne Sundför
Ole Paus
Truls
TRXD
Åge Aleksandersen


== Referanser ==


== Eksterne lenker ==
Warner Music Norway
Mjölkvattnet

Mjölkvattnet (sørsamisk: Mealhka) er en innsjø som ligger på grensen mellom Offerdals sogn i Krokom kommune og Kalls sogn i Åre kommune i Jämtland, Sverige. Mjölkvattnet består av to sammenhengende innsjøer, Stora Mjölkvattnet og Lilla Mjölkvattnet, som danner en langstrukket innsjø i dalgangen mellom fjellmassivene Oldfjällen i Joevevaerie sameby og Sösjöfjällen i Njaarke sameby. Blant fjelltoppene ved Mjölkvattnet har man Himmelsraften (Skaetrie, 1211 moh) og Mjölkvattsfjället (Mealhkantjahke, 1248 moh).
Innsjøen dreneres av en av Långans to større kildeelver, som har sitt utspring i Stora Burvattnet og Lilla Burvattnet og renner ut i Yttre Oldsjön. Der forenes Langån med den andre kildeelven, som går fra Korsvattnet. Etter utløpet av Yttre Oldsjön går Langån gjennom Rännögssjön og Landögssjön og videre til Indalsälven.
Mjölkvattnet ligger innenfor Svenskådalens reservatområde, men siden innsjøen har vært regulert siden 1943 inngikk den ikke i selve naturreservatet. I Mjölkvattnet lever det ørret og røye. Ved Stora Mjölkvattnet ligger sameleiren Tjovre.


== Eksterne lenker ==
Motiv från Mjölkvattnet, Bildarkivet Jamtli
Svenskådalens naturreservat på nettsidene til Länsstyrelsen i Jämtlands län
Informasjon om Mjölkvattnet på de lokale nettsidene offerdal.se
«Om en resa till Mjölkvattnet», Svenska Turistföreningens årsskrift 1912
Fulanikrigen

Fulanikrigen som pågikk mellom 1804 og 1810, også kjent som Fulani Jihad eller Jihaden til Usman dan Fodio, var en militær erobring av det som i dag er  Nigeria og Kamerun.  Den islamske reformatoren Usman dan Fodio, som var blitt utvist fra Gobir av sin tidligere elev student Yunfa i 1802, samlet en fulanihær til jihad mot hausakongedømmer i nord. Yunfa innså trusselen som Usmans styrker utgjorde og samlet de andre hausaherskerne mot ham.
Hausaherskerne tildelte til å begynne med jihadister flere tilbakeslag, mest kjent i slaget ved Tsuntua (desember 1804), hvor Usman mistet mer enn 2 000 mann og hvor 200 av dem ble sagt å kunne Koranen utenat. Men det påfølgende året tok Usmans styrker Kebbi og etablerte en permanent base i Gwandu.  Med bakgrunn i den allmenne misnøyen forårsaket til dels av sult og skattleggingen til Hausa, fortsatt jihadistene å rykke fram og inntok Gobirs hovedstad Alkalawa i 1808 og drepte Yunfa.
Usman samlet de erobrede landene i sitt fulanirike. Suksessen til jihaden inspirerte mange Vest-Afrikaske jihadister seinere, blant andre Massinarikets grunnlegger Seku Amadu, Toucouleur-rikets grunnlegger Umar Tall, Mandinka-rikets grunnlegger Samory Touré, og Adamawa-emiratets grunnlegger Modibo Adama.


== Kilder ==
«Usman dan Fodio». Encyclopædia Britannica Online. Chicago: Encyclopædia Britannica, Inc. 


== Se også ==
Fulani jihader
Nigerias historie
Sergej Bagapsj

Sergej Uasyl-ipa Bagapsj (abkhasisk: Сергеи Уасыл-иҧа Багаҧшь) (født 4. mars 1949 i Sukhumi, død 29. mai 2011 i Moskva) var en politiker fra den delvis anerkjente de facto uavhengige republikken Abkhasia, som av de fleste land de jure anerkjennes som en del av Georgia.
I sin ungdom var Bagapsh medlem av det georgiske basketballag og han ble uteksaminert fra det georgiske universitetet for subtropisk landbruk i Sukhumi. I 1972 gjennomførte han sin militærtjeneste før han ble instruktør for den regionale komité for Komsomol i Abkhasia. Etter kommunismens fall begynte Bagapsj som forretningsmann og representant for Abkhasia sin regjeringen i Moskva. Bagapsh ble innsatt som statsminister i Abkhasia den 29. april 1997 og han hadde dette embetet frem til 1999. Bagapsj ble valgt til president i 2005, en stilling han hadde fram til sin død i mai 2011. 
Fra 2000 til 2004, var Sergei Bagapsj administrerende direktør i det statseide kraftselskapet Chernomorenergo. Tidlig i 2004 ble Bagapsj en av de tre ledere for det nystartede opposisjonspartiet, Forent Abkhasia. Bagapsj døde i Moskva som følge av komplikasjoner etter en lungeoperasjon som avdekket at han hadde lungekreft.


== Referanser ==
Mussjön

Mussjön er en liten innsjø i Offerdal, Krokom kommune, Jämtland, Sverige. Den ligger mellom Bångåsen og Ede.
Mussjön er en næringsrik innsjø i et gammelt, kupert jordbrukslandskap. Innsjøen er en del av et beskyttet område, med blant annet fugletårn og tranelunder. Fuglelivet rundt sjøen har vært tema for kunstneren og forfatteren Göran Boström fra Änge i Offerdal.


== Eksterne lenker ==
Mussjöns fågelskyddsområde, Länsstyrelsen i Jämtlands län
Informasjon om Mussjön på det lokale nettstedet Offerdal.se
Bångåsbygdens nettsider
Mike Zeck

Michael J. Zeck (født 6. september 1949) er en amerikansk tegneserietegner. Han er mest kjent for sitt arbeid for Marvel Comics' superheltserier. Hans mest kjente serier er Secret Wars (med Jim Shooter), the Punisher (med Steven Grant) og Spider-Man-historien Kraven's Last Hunt (med J. M. DeMatteis) samt flere nummer av Captain America.


== Referanser ==


== Eksterne lenker ==
(en) Offisielt nettsted 
(en) Mike Zeck – kategori av bilder, video eller lyd på Commons 
(en) Mike Zeck på Internet Movie Database 
(en) Mike Zeck hos The Movie Database
Thomas Wilson (komponist)

Thomas Brendan Wilson (født 10. oktober 1927 i Trinidad i Las Animas County i Colorado i USA, død 12. juni 2001) var en skotsk komponist.
Wilson ble i 1990 utnevnt til kommandør (CBE) av Order of the British Empire.


== Utvalgte verker ==
Symfoni nr. 1, for orkester (1955)
Symfoni nr. 2, for orkester (1965)
Symfoni nr. 3, for orkester (1979)
Refrains and Cadenzas, pliktnummer europamesterskapet for brassband 1984
Concerto, for piano og orkester (1985)
Symfoni nr. 4 – «Passeleth Tapestry», for orkester (1988)
Symfoni nr. 5, for orkester (1998)


== Referanser ==


== Eksterne lenker ==
thomaswilsoncomposer.co.uk
Auf Wiedersehen (album)

Auf Wiedersehen er det norske thrash metal-bandet Equinox' debutalbum, utgitt i 1989 på BMG.


== Sporliste ==


== Besetning ==


=== Equinox ===
Grim Stene – vokal, gitar
Ragnar «Raggen» Westin – trommer
Skule Stene – bassgitar
Tommy Skarning – gitar


=== Produksjon ===
Kai Andersen – co-produsent, lydmiks
Siri Dokken – coverdesign, foto


== Eksterne lenker ==
(en) Auf Wiedersehen på Discogs 
(en) Auf Wiedersehen på MusicBrainz 
(en) Auf Wiedersehen på Spotify 
(en) Auf Wiedersehen på AllMusic
Näkten

Näkten, staves også noen ganger Näckten, er en innsjø på grensen mellom Östersund kommune og Berg kommune sør i Jämtland, Sverige. Innsjøen, som er Sveriges 30. største innsjø, har et overflateareal på 83 km², og ligger i en høyde på 324 meter over havet. Innsjøen er over 40 km lang fra sør til nord, og har mange øyer, spesielt i den nordlige delen ved Näcksta. Men innsjøen er også smal, flere steder bare tre kilometer bred. Innsjøen kan enkelte steder minne om Stockholms skjærgård, mens på andre steder om trolske tjern. Näkten dreneres til Storsjön via en kort elv, Billstaån, som munner ut ved Hackås.
Näkten er kjent for å være en bra innsjø for edelfisk. Fiske skjer for det meste av året, men unntak av bestemte tidsperioder for å verne om den spesielle Näcktenrøya.


== Se også ==
Liste over innsjøer i Skandinavia


== Referanser ==


== Eksterne lenker ==
Näktenbygden
Xerox Success

Xerox Success er et musikkalbum med Equinox, utgitt i 1992.


== Sporliste ==
«Xerox Success»
«Souls at Zero»
«Lost Control»
«Jabbermouth»
«My Sweet TV»
«Now!»
«Slave to Whim»
«Nothing at All»
«Damned»
«Succumb to the Law»


== Eksterne lenker ==
(en) Xerox Success på Discogs 
(en) Xerox Success på MusicBrainz 
(en) Xerox Success på Spotify
Billy Reid

Billy Reid (født 18. juli 1963 i Glasgow) er en skotsk fotballtrener og tidligere fotballspiller som er assistenttrener for den engelske klubben Chelsea.


== Liv og karriere ==
Reid startet sin spillerkarriere hos Queen of the South i Dumfries i Sør-Skottland, og det var manager Nobby Clark som hentet ham til klubben. Lagkamerat Tommy Bryce husket Reid som en av de beste spillerne i klubben. Reid spilte deretter for Clyde, Hamilton Academical og Stirling Albion. Han var også manager for Clyde.
Reid mottok utmerkelsen som årets skotske manager i 2008 (PFA Scotland Manager of the Year), etter å ha ført Hamilton til opprykk til Skotsk Premier League. I sesongen 2010-2011 havnet imidlertid Hamilton Academical helt nederst i Premier League, og rykket ned igjen til skotsk førstedivisjon.
Hans sønn, Billy Reid junior (fotballspiller født 1986), var også fotballspiller, og spilte for Clyde. Hans andre sønn, Gary Reid, gikk på Lenzie Academy.


== Referanser ==


== Eksterne lenker ==
(en) Billy Reid – Transfermarkt 
(en) Billy Reid – Transfermarkt (manager) 
(en) Billy Reid – WorldFootball.net 
(en) Billy Reid – Soccerbase.com (manager) 
(en) Billy Reid – Soccerway
Näldsjön

Näldsjön er en innsjø i Krokom kommune i Jämtland, Sverige. Innsjøen strekker seg fra Näskott i sør til Offerdal i nord.  Ved sjøen ligger bygdene Nälden, Aspåsböle og Nordannälden i sør, mens Lungret, Stavre, Könsta og Änge ligger i nord. Näldsjön får vanntilførsel blant annet fra Gärdessjön, Nästån, Hällsjön og Kriken.Näldsjön ble over en lengre periode på 1800- og 1900-tallet trafikkert av flere dampbåter som gikk mellom Nälden og Änge. Dampbåttrafikken startet på slutten av 1870-tallet, og blant annet ble dampbåtene Nälden, Framåt, Express, Gurly og Offerdal satt inn i trafikken. Dampbåten Nälden hadde kapasitet på 125 passasjerer, og ti tonn last. Vinterstid transporterte bøndene frakt over isen mellom Nälden og Offerdal. I begynnelsen av 1900-tallet tok veitransport over for dampbåttrafikken, og spesielt da strekningen Nälden-Valne-Offerdal ble bygd ut.


== Referanser ==


== Eksterne lenker ==
Dampbåt på Näldsjön, Bildarkivet Jamtli
Informasjon om Näldsjön på det lokale nettstedet Offerdal.se
Turið Torkilsdóttir

Turið Torkilsdóttir (født ca. 960 i Norge, død ca. 1047 i Skúvoy, Færøyene) var den første kvinne kjent i færøysk historie. I vikingtiden på Færøyene var hun øyas mest innflytelsesrike kvinne.
Turið var datter av Ragnhild Toralfsdóttir og Torkil Barfrost fra Norge. I litteraturen er hun mest navngitt Turið.


== I populærkulturen ==
Folk metal-bandet Týr utga en sang kalt «Turið Torkilsdóttir» på albumet By the Light of the Northern Star i 2009.
Hjulvisp

Hjulvisp er et mekanisk kjøkkenredskap til å røre rundt eller blande sammen ingredienser. Den består av to ballongvisper (ståltråder eller tynne skovler i en hjulformet krans) festet til en stang med tannhjul, som korresponderer med et tannhjul festet til en S-formet stang (håndsveiva), og i øvre ende et håndtak enten av tre eller plast. Hjulvispen ble patentert i 1850-årene.

		
Hjulvispen drives med håndkraft. Den samme innretning drevet med elektrisk kraft kalles miksmaster. Funksjonen med visping finnes også på større kjøkkenmaskiner. På den andre siden av skalaen er den opprinnelige håndvispen, bundet sammen i øvre ende av tynne kvister, og den enkle, manuelle håndvispen med håndtak av typen spiralvisp, ballongvisp eller flatvisp.

		
Mange retter hvor hjulvispen blir brukt begynner med å piske egg (til eggedosis, vaffel- og pannekakerøre, omelett, etc.), og/eller fløte (til krem). Det kan dernest være snakk om å tilføre sukker og mel (til kaker, loff, etc.), men vispen brukes kun inntil blandingen får en tørrere og fastere konsistens, og en må gå over til å elte deigen.
Mindre påhengsmotorer til bruk på småbåter omtales gjerne nedsettende som hjulvisper. Mindre vanlig er å se sykkelen assosiert med hjulvispen: «Han tråkket av sted på hjulvispen».


== Trivia ==
De danske sexologene «Inge og Sten» mottok til sin spalte i Dagbladet, en gang tidlig på 1970-tallet, en betroelse fra en som hadde fått slik sans for hjulvispen sin. Vedkommende presiserte ikke nærmere hva vispen ble brukt til, men de danske sexologene var overfor innsenderen åpne for alle slags tilbøyeligheter, og forsikret om at slik atferd var «helt normalt».
I boka om Mormor og de åtte ungene skildrer Anne-Cath. Vestly dilemmaet som mormor står overfor da hun under et besøk i byen velger å bruke de siste pengene sine på en hjulvisp. Hun tenkte på all den gode vaffelrøra hun kunne lage, og dermed fikk hun ikke råd til togbilletten hjem.
Hans E. Kinck omtaler vispen i boka Hugormen. Kristiania 1923, s. 96.


== Fotnoter ==
Nästelsjön

Nästelsjön er en innsjø, ca fem kilometer sør for tettstedet Åsarna i Berg kommune, Jämtland, Sverige.
Innsjøens eneste tilførsel og utløp er elven Ljungan. Øst for innsjøen ligger bebyggelsen Nästeln, med egen badeplass. Vest for innsjøen ligger Lillsved. Begge bebyggelsene har bare noen få innbyggere hver.
Innsjøens utløp heter Nästelströmmen, og er et sted sportsfiske forekommer. Sør for Nästelsjön ligger Rätanssjön.
Bymusikken Heimdal

Bymusikken Heimdal var et korps fra Porsgrunn i Telemark. Korpset ble opprinnelig stiftet i 1886 under navnet Porsgrund Arbeiderforenings Hornsekstett. Korpset fikk ikke sitt endelige navn før 15. september 1930. Korpset ble 14. januar 1954 slått sammen med Porsgrunn Ungdomskorps til Porsgrunn Janitsjarorkester.


== Historie ==
Medlemmene i Porsgrunds Musikkforening startet i 1870-80 årene en hornsekstett som kalte seg Heimdal. Byens organist Oscar Hansen var dirigent og drivende kraft i foreningen. Denne sekstetten ble avviklet etter en stund, men gjenværende medlemmer stiftet i 1886 Porsgrund Arbeiderforenings Hornsekstett, som senere tok navnet Heimdal. Navnet refererte til den gamle norrøne guden Heimdall, som etter sagnet var den som hadde gjallarhornet.
Korpset var populært og fikk økonomisk støtte fra Porsgrunds Sparebank. De holdt regelmessige konserter på Dampskipsbrygga i Porsgrunn, og opptrådte også sammen med sangforeningen Skald, forløperen til nåværende Porsgrunds Sangforening. Heimdal spilte også i Østre Porsgrunn kirke til jul og påske før kirken fikk sitt nye orgel i 1908.
Heimdal slet etter hvert med rekrutteringen, og på 1920-tallet var det nesten ikke liv igjen i korpset. Da Norsk Hydro startet etableringen på Herøya i 1928 bedret dette seg etter hvert. Heimdal ble reorganisert, og i møte den 15. september 1930 fikk korpset det fulle navnet Bymusikken Heimdal.
Bymusikken Heimdal gikk inn i Telemark Fylkes Musikkforbund fra 1931.
Da Heimdal feiret sitt 50-årsjubileum i 1936 hadde de en medlemsmasse på 27 aktive utøvere.
I 1952 var Elfsborg-garden fra Borås i Sverige på besøk i Porsgrunn, og Bymusikken Heimdal gjennomførte en gjenvisitt til Borås i 1951. 


== Minneverdige opptredener ==
Bymusikken Heimdals første opptreden 17. mai 1887
Besøk av kong Oscar II i Porsgrunn 1893
Folkeavstemningen i 1905


== Dirigenter ==
Dirigenter i Bymusikken Heimdal

Oscar Hansen, ca. 1879 – 1886
Sigvart Andresen, 1886 – ca. 1890
Leonard Helland, ca. 1890 – 1916
Martin Christiansen, 1916 – 1936
Ragnar Hartvigsen, 1936 – 1947
Bjørn Kittilsen, 1947 – 1954


== Eksterne lenker ==
Porsgrunn Janisjarorkester
Porsgrunn kommune
Norges Musikkorps Forbund